Για απόπειρα ασέλγειας εις βάρος 11χρονου κοριτσιού συνελήφθη ένας 80χρονος ιερέας στον Βόλο, προκαλώντας αποτροπιασμό στην τοπική κοινωνία.

Αλγεινή εντύπωση, μάλιστα, προκαλεί το γεγονός ότι η μητέρα της 11χρονης -βουλγαρικής καταγωγής- ήταν ενήμερη για τις προθέσεις του 80χρονου και είχε αξιώσει συγκεκριμένο αντίτιμο από τον συλληφθέντα.

Σύμφωνα με τα τοπικά μέσα ενημέρωσης, η σύλληψη του 80χρονου έλαβε χώρα χθες το απόγευμα, την ώρα που βρισκόταν στο κέντρο της πόλης μαζί με το άτυχο κορίτσι.

Ο ιερέας, ο οποίος βρισκόταν σε επ’ αόριστον αργία, αναμένεται να οδηγηθεί στον εισαγγελέα, με την κατηγορία της ασέλγειας έναντι αμοιβής.

Με την κατηγορία της συνέργειας σε ασέλγεια βρίσκεται αντιμέτωπη και η μητέρα της 11χρονης.

naftemporiki.gr